Thread:Portal talk:Fi/Kaksoispisteet/reply (7)

Kaksoispisteet ovat hyvä asia. Translate-wikin ongelma on siinä, että täällä kaikki tekevät kuten itse haluavat, myös minä. Jonkun mielestä joku muoto on hyvä, ja hän käyttää sitä kaikkialla. Toiset joko eivät jaksa tai tohdi muuttaa sitä, tai sitten niitä muutetaan heti kun joku toinen keksii oman versionsa. Keskustelua ei käydä eikä kontekstista paljoa välitetä.

Osasyy on mm. translation rally, jossa rahaa saa kun tekee mahdollisimman paljon käännöksiä eikä paljon taaksensa katso. Yhden tietyn kokonaisuuden asioista ei välitetä eikä verrata käännöksiä muihin vastaaviin, jolloin ne ovat epäyhtenäisiä kautta linjan. Tämä tietysti toimii melko hyvin, mutta on siinä ongelmia. Toisaalta eivät kaupallisten ohjelmien suomennokset sen parempia ole eivätkä useinkaan MediaWikin alkutekstit englanniksi. Kaksoispiste mielestäni selkeyttää asiaa, se on syötteen otsikkona erotuksena jostain muusta termistä, jota käytetään muualla. Lisäksi se erottaa tekstin siitä syötelaatikosta, joka on usein liian kiinni tekstissä.